Ջեյմս Տարկովսկի

**Ջեյմս Տարկովսկի** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բարնլիի և Անգլիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Օլդհեմ Ատլետիկ
Տարկվոսկին Օլդհեմ Ատլետիկի ակադեմիային միացավ 2009 թվականի մայիսին։ Իր պրոֆեսիոնալ դեբյուտը նշեց 2011 թվականի հունվարի 22-ին՝ Բրենտֆորդի դեմ խաղում։ Իր առաջին հանդիպումը թիմի մեկնարկային կազմում անցկացրեց 2011 թվականի մարտի 12-ին՝ Լեյտոն Օրիենտի դեմ խաղում։ 2011 թվականի մայիսին Տարկովսկին 2 տարով երկարաձգեց իր պայմանագիրը ակումբի հետ։ Իր առաջին մրցաշրջանում նա անցկացրեց 9 հանդիպում։

Իր առաջին պրոֆեսիոնալ գոլը Տարկովսկին խփեց 2012 թվականի մայիսի 5-ին՝ Կարլայլ Յունայթեդի դեմ խաղում։ 2013 թվականի ամռանը անգլիացին երկարաձգեց իր պայմանագիրը ակումբի հետ 2 տարով։ 2013 թվականի օգոստոսին նա ճանաչվեց Օլդհեմի ամսվա լավագույն ֆուտբոլիստ։ Օլդհեմ Ատլետիկի կազմում Տարկովսկին անցկացրեց 89 հանդիպում՝ դառնալով 6 գոլի հեղինակ։

### Բրենտֆորդ
2014 թվականի հունվարի 31-ին Տարկովսկին 3․5 տարվա պայմանագիր կնքեց Բրենտֆորդի հետ։ Իր դեբյուտը նշեց 2014 թվականի մարտի 1-ին՝ Կարլայլ Յունայթեդի դեմ խաղում։ Իր առաջին գոլը խփեց 2014 թվականի մարտի 11-ին՝ Տրանմիր Ռովերսի դեմ խաղում։ 4 օր անց՝ մարտի 15-ին Տարկովսկին իր պրոֆեսիոնալ կարիերայի մեջ առաջին անգամ հեռացվեց խաղադաշտից՝ Լեյտոն Օրիենտի դեմ խաղում։ Իր առաջին մրցաշրջանում անգլիացին անցկացրեց 13 հանդիպում՝ դառնալով 2 գոլի հեղինակ, իսկ Բրենտֆորդը տեղափոխվեց Չեմպիոնշիպ։ Բրենտֆորդի կազմում Տարկովսկին անցկացրեց 2 մրցաշրջան՝ մասնակցելով 74 հանդիպման և դառնալով 4 գոլի հեղինակ։

### Բարնլի
2016 թվականի փետրվարի 1-ին Տարկովսկին 3․5 տարվա պայմանագիր կնքեց Բարնլիի հետ։ Իր դեբյուտը նշեց 2016 թվականի փետրվարի 20-ին՝ Ռոտերհեմ Յունայթեդի դեմ խաղում։ Տարկովսկու տրանսֆերից հետո Բարնլին այդ մրցաշրջանում այլևս պարտություն չկրեց և հաղթեց Չեմպիոնշիպը՝ տեղափոխվելով Պրեմիեր Լիգա։

2016 թվականի օգոստոսի 24-ին՝ Անգլիայի լիգայի գավաթի Ակրինգտոն Սթենլիի դեմ խաղում Տարկովսկին իր առաջին խաղն անցկացրեց Բարնլիի ավագի թևկապով։ Իր դեբյուտը Պրեմիեր Լիգայում նշեց օգոստոսի 27-ին՝ Չելսիի դեմ խաղում։ 2017-18 մրցաշրջանում Մայքլ Կինի Էվերտոն տեղափոխությունից հետո Տարկովսկին ստացավ 5 համարի մարզաշապիկը և դարձավ թիմի հիմնական կազմի խաղացող։ 2018 թվականի հունվարի 4-ին անգլիացին երկարաձգեց իր պայմանագիրը Բարնլիի հետ մինչև 2022 թվականը։

Առաջին հանդիպումը եվրոպական առաջնություններում Տարկովսկին անցկացրեց 2018 թվականի հուլիսի 26-ին՝ Եվրոպայի Լիգայի որակավորման երկրորդ փուլի Աբերդինի դեմ խաղում։ Իր առաջին գոլը Պրեմիեր Լիգայում խփեց 2018 թվականի օգոստոսի 19-ին՝ Ուոթֆորդի դեմ խաղում։ Օգոստոսի 26-ին նա գոլ խփեց Ֆուլհեմի դեմ խաղում, սակայն Բարնլին պարտվեց 4-2 հաշվով։ Դեկտեմբերի 8-ին անգլիացին խփեց Բրայթոն ընդ Հոուվ Ալբիոնի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2018-19 մրցաշրջանում Տարկովսկին անցկացրեց 42 հանդիպում՝ դառնալով 3 գոլի և 1 գոլային փոխանցման հեղինակ։

## Միջազգային կարիերա
Տարկովսկին ունի Անգլիայի և Լեհաստանի քաղաքացիություն և իրավասու էր ներկայացնել այս երկրների հավաքականները։ 2018 թվականի մարտի 15-ին Տարկովսկին առաջին անգամ հրավիրվեց Անգլիայի ազգային հավաքական՝ Նիդերլանդների և Իտալիայի դեմ ընկերական խաղերի համար։ Իր դեբյուտը ազգային հավաքականում նշեց մարտի 27-ին՝ Իտալիայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 8-ի դրությամբ*

### Միջազգային վիճակագրություն
*2019 թվականի դեկտեմբերի 8-ի դրությամբ*

## Նվաճումներ
### Ակումբային
**Բրենտֆորդ**
* Լիգա Մեկ. երկրորդ տեղ. 2013–14
**Բարնլի**
* Չեմպիոնշիպ. 2015–16

### Անհատական
* Օլդհեմ Ատլետիկի ամսվա լավագույն ֆուտբոլիստ. օգոստոս 2013

## Ծանոթագրություններ

## Արտաքին հղումներ
* Տարկովսկու պաշտոնական Տվիտերի էջը
* Տարկովսկու պաշտոնական Ինստագրամի էջը
* Տարկովսկին transfermarkt-ում
* Տարկովսկին soccerbase.com-ում
* Տարկովսկին WhoScored.com կայքում
* Տարկովսկին Բարնլիի պաշտոնական կայքում 
* Տարկովսկին Պրեմիեր Լիգայի պաշտոնական կայքում
* Տարկովսկին ՈՒԵՖԱ-ի պաշտոնական կայքում
* Տարկովսկին Անգլիայի ֆուտբոլի ասոցիացիայի կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Օլդհեմ Ատլետիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ